Diari Oficial de la Generalitat Valenciana


Sumari del DOGV 5164, del 28-12-2005 (2005/14578)

RESOLUCIÓ de 2 de desembre de 2005, del director general d'Energia, per la qual s'atorga a Gas Natural SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB), amb destinació a usos industrials i comercials, situat al terme municipal d'Alginet, província de València i s'aprova el projecte d'execució (CBREDE 2005/6/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14839


Data del document
:   02-12-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alginet
    * empresa privada
    * gas natural

RESOLUCIÓ de 2 de desembre de 2005, del director general d'Energia, per la qual s'atorga a Gas Natural SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB), amb destinació a usos industrials i comercials, situat al terme municipal d'Alginet, província de València i s'aprova el projecte d'execució (CBREDE 2005/6/46). [2005/X14084]
  
Vista la sol·licitud presentada per l'empresa Gas Natural, SDG, SA, amb domicili a l'efecte de notificacions a València, avinguda Balears, núm. 69, amb data 2 de febrer de 2005 en el Servici Territorial d'Energia de València, juntament amb el projecte d'execució Projecte de connexió de gas en APB. Connexió de Gas Natural-Cegas Alginet, firmat per l'enginyer industrial, Pablo Benlloch Castelló i visat pel Col·legi Oficial d'Enginyers Industrials de la Comunitat Valenciana, demarcació de València, el 19 de gener de 2005, perquè li siga atorgada autorització administrativa i aprovació del projecte d'execució d'instal·lacions per a la construcció de la connexió en APB, al terme municipal d'Alginet, província de València, amb destinació a usos industrials i comercials.
  
Vist que a la vista de la presentació de la sol·licitud i documentació referida, el Servici Territorial d'Energia de València va remetre ofici el 24 de febrer de 2005 a la peticionària als efectes aclaridors i d'esmena de determinats aspectes, la qual cosa va portar a terme per mitjà d'un escrit, presentat el 21 de març de 2005, a què s'adjunta un annex al projecte de connexió de gas, visat pel referit Col·legi Oficial el 14 de març de 2005, com a desplegament i complement del presentat inicialment.
  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València, el dia 16 de juny de 2005, en el Diari Oficial de la Generalitat Valenciana, de 12 de maig de 2005, i en els diaris de premsa Las Províncias i Levante-EMV del dia 13 de maig de 2005. Segons consta en l'expedient remés no han sigut presentades al·legacions a la petició efectuada.
  
Vist que, de conformitat amb el que establix l'article 80 del Reial Decret 1.434/2002, es va remetre separata del projecte a l'únic Ajuntament afectat, amb les característiques generals de la instal·lació, a l'efecte d'establir les oportunes condicions tècniques i atés que no consta en l'expedient contestació respecte d'això, a pesar de la reiteració efectuada pel Servici Territorial d'Energia.
  
Vist que Gas Natural SDG, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Vist que, d'acord amb la sol·licitud de Gas Natural SDG, SA, el projecte i l'annex a este presentats, la finalitat que es perseguix amb la construcció d'esta instal·lació és la connexió de gas al municipi d'Alginet.
  
Vist que el Servici Territorial d'Energia de València, encarregat de la instrucció de l'expedient de sol·licitud, ha emés informe favorable sobre esta.
  
Atés que l'article 75.2 del Reial Decret 1.434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables i, en especial, les relatives a l'ordenació del territori i el medi ambient.
  
Atés que la sol·licitud presentada es troba definida i regulada en el capítol I del títol III i que s'han complit els tràmits establits en el títol IV del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol
  
I. Atorgar a Gas Natural SDG, SA, autorització administrativa per a la construcció de les instal·lacions corresponents al gasoducte de gas natural en alta pressió B (APB) - P>16 bar ?, per a la connexió al municipi d'Alginet, província de València.
  
La present autorització quedarà sotmesa a les condicions que consten a continuació:
  
Primera. La companyia Gas Natural SDG, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 i articles 26 i 27 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
  
Segona. El titular de la present autorització fruirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
  
Tercera. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Quarta. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
  
Cinquena. La determinació de les tarifes i del règim econòmic que s'apliquen per al subministrament de gas natural es regirà per les disposicions vigents en cada moment.
  
Sisena. La present autorització s'atorga sense perjuí de tercers i deixant fóra de perill els drets particulars.
  
Setena. Serà causa de revocació de la present autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
  
II. Aprovar el projecte d'execució i l'annex complementari de la connexió de gas natural en alta pressió B, visats pel Col·legi Oficial d'Enginyers Industrials de la Comunitat Valenciana el 19 de gener i el 14 de març del 2005, respectivament, les característiques principals dels quals s'esmenten a continuació i amb el sotmetiment a les condicions que també s'indiquen:
  
Les característiques principals del projecte i l'annex que s'aproven són les següents:
  
Tipus de gas: gas natural.
  
Origen de la instal·lació:
  
Xarxa de distribució existent APB(1) de gas natural, amb el seu punt d'entrega en zona verda, al costat de la rotonda d'entrada de la CV-524 (Carlet'Alginet).
  
Vàlvula de connexió soterrada d'acer galvanitzat i diàmetre 4''.
  
Final de la Instal·lació:
  
Estació de regulació i mesurament (ERM)
  
Pressió de disseny: alta pressió B.
  
Característiques de la ERM
  
Cabal nominal de 1000 m3(n)/h, amb rang de pressions d'entrada APB(1) i d'eixida MPA(1). Tipus de mòdul aeri.
  
Tipus de canalització:
  
Canonada d'acer de 4'' de diàmetre, especificació API 5L grau B, grossària 3'6 mm.
  
Longitud: 16 m.
  
Pressupost: 22.500 €
  
Alta Pressió B (APB): P > 16 bar
  
Alta Pressió A (APA): 4 bar< P £ 16 bar
  
Mitjana Pressió B (MPB): 0,4 bar< P £ 4 bar
  
Mitja Pressió A (MPA): 0,05 bar< P £ 0,4 bar
  
Les condicions a què està sotmesa la mencionada aprovació són les següents:
  
1ª. Les obres hauran de realitzar-se d'acord amb el projecte i l'annex presentats, amb les variacions que, si és el cas, se sol·liciten i s'autoritzen.
  
2ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció, subscrit per tècnic competent i visat pel Col·legi Oficial corresponent.
  
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en el cas de considerar-ho convenient.
  
4ª. L'administració deixarà sense efecte la present resolució en el moment en què observe l'incompliment de les condicions imposades per esta. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
  
5ª. El termini d'execució de les obres serà de dos mesos a partir de la notificació de la present resolució.
  
La present resolució no és definitiva en via administrativa i en contra podrà interposar-se recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.